Күлдең атамаһы башҡорт теленән килеп сыҡҡанлығы күренеп тора - ул ысынлап та тауҙар араһында урынлашҡан, шуға күрә аралыҡтағы күл мәғәнәһендә бирелгән.Силәбе өлкәһе топонимисы  Шувалов Николай Иванович  үҙенең От Парижа до Берлина по карте Челябинской области: Топонимический словарь тигән һүҙлегендә  күлдең исемен башҡортса «ара»  һәм «күл» һүҙҙәре ҡушылыуҙан килеп сыҡҡан тип яҙа. Шулай уҡ ул атама Араҡол тигән башҡорт ир-ат исеменән алынған булыуы ла мөмкин тип һанай  .